हनुमंतिया के जल महोत्सव में पतंगबाजी, बैलगाड़ी दौड़ होगी
क्राफ्ट मेला लगेगा, लोक नृत्य व सांस्कृतिक कार्यक्रम होंगे
भास्कर संवाददाता | खंडवा
फरवरी 2016 में हनुमंतिया पर होने वाले जल महोत्सव में पतंगबाजी, बैलगाड़ी दौड़, वालीबाल प्रतिस्पर्धा होंगी। वाटर स्पोर्ट्स के रोमांचकारी खेल भी होंगे।
12 से 21 फरवरी तक पूरे दस दिन मनोरंजन ओर रोमांचकारी कार्यक्रमों की पूरी तैयारी की जा रही है। पर्यटकों को आकर्षित करने के लिए मप्र पर्यटन विकास निगम द्वारा कराए जा रहे जल महोत्सव में साहित्यिक गतिविधियां भी होंगी। कवि सम्मेलन, काव्य गोष्ठी के कार्यक्रम होंगे। क्राफ्ट मेला में लाख और माटी से बनी वस्तुएं, मेहंदी एवं अन्य हस्त शिल्प की दुकानें लगेंगी। मुख्यमंत्री शिवराजसिंह चौहान ने 2015-16 को पर्यटन वर्ष के रूप में बनाने की घोषणा की थी। इसी तारतम्य में निगम द्वारा जल महोत्सव मनाया जा रहा है।
10 बड़े टापुओं पर नजर
प्रदेश शासन वाटर टूरिज्म को बढ़ावा देकर देश दुनिया से पर्यटकों को आकर्षित करने के प्रयास में हैं। इंदिरासागर में बड़े टापू हैं। इन टापुओं को पर्यटकों के लिए विकसित किया जाना है। शासन की मंशा निजी क्षेत्र से निवेश कराने की है ताकि टापू विकसित हों और पर्यटन बढ़े। हालांकि अब तक निजी क्षेत्रों ने रुचि नहीं दिखाई है। जल महोत्सव के माध्यम से निवेशक भी आकर्षित किए जाएंगे।
12 से 21 फरवरी तक होगा महोत्सव
hin_Deva hin_Deva mag_Deva hin_Deva hin_Deva mai_Deva hin_Deva hin_Deva